open-index/open-wikipedia-markdown huggingface dataset:
Λέμφωμα

Ως **λέμφωμα** χαρακτηρίζεται ο όγκος ο οποίος προέρχεται από λεμφοκύτταρα. Ο όρος χρησιμοποιείται συνήθως για να περιγράψει μόνο κακοήθη νοσήματα και όχι όλους τους όγκους. Τα συμπτώματα μπορεί να περιλαμβάνουν διογκωμένους λεμφαδένες οι οποίοι συνήθως δεν είναι επώδυνοι, πυρετό, εφιδρώσεις, φαγούρα, απώλεια βάρους και αίσθημα κόπωσης. Οι εφιδρώσεις είναι πιο κοινές τη νύχτα.

Τα λεμφώματα χωρίζονται σε λεμφώματα Hodgkin και μη Hodgkin (μη-Χότζκιν, δηλαδή όλα τα υπόλοιπα), με τον παγκόσμιο οργανισμό υγείας να περιλαμβάνει σε αυτά επίσης το πολλαπλό μυέλωμα. Τα λεμφώματα μη-Χότζκιν αποτελούν το 90% των λεμφωμάτων και περιλαμβάνουν πολλούς διαφορετικούς τύπους λεμφωμάτων. Τα λεμφώματα ανήκουν σε μια ευρύτερη κατηγορία νεοπλασμάτων η οποία ονομάζεται όγκοι των αιμοποιητικών και λεμφικών ιστών.

Παράγοντες κινδύνου για την ανάπτυξη Χότζκιν λεμφώματος είναι η λοίμωξη από τον ιό Έπτσταϊν-Μπαρ και το θετικό οικογενειακό ιστορικό. Παράγοντες κινδύνου για την ανάπτυξη μη-Χοτζκιν λεμφώματος είναι μεταξύ άλλων οι αυτοάνοσες ασθένειες, το AIDS, η ανοσοκατασταλτική θεραπεία, η αυξημένη ηλικία, η έκθεση σε κάποια εντομοκτόνα και η δίαιτα υψηλή σε λιπαρά και κρέατα. Συνήθως διαγνώσκονται σε εξέταση αίματος, ούρων ή μυελού των οστών, ενώ η βιοψία λεμφαδένα μπορεί να είναι χρήσιμη. Επίσης μπορούν να γίνουν εξετάσεις για να βρεθούν πιθανές μεταστάσεις.

Η θεραπεία μπορεί να περιλαμβάνει ένα συνδυασμό χημειοθεραπείας, ακτινοθεραπείας, στοχευμένης θεραπείας και χειρουργικής επέμβασης. Κάποιοι τύποι μπορούν να θεραπευτούν. Η συνολική πενταετής επιβίωση στις Ηνωμενες Πολιτείες είναι 85% για το Χότζκιν και 69% για το μη-Χότζκιν λέμφωμα. Το 2012 αναπτύχθηκε λέμφωμα σε 566.000 ανθρώπους, ενώ προκάλεσε 305.000 θανάτους, οι οποίοι αποτελούν το 3-4% των θανάτων από καρκίνο, κατατάσσοντας τα λέμφωμα ως την 7η πιο θανατηφόρα κατηγορία καρκίνων. Στα παιδιά είναι η τρίτη πιο κοινή μορφή καρκίνου. Είναι πιο κοινά στον αναπτυγμένο παρά στον αναπτυσσόμενο κόσμο.

## Παραπομπές


## Εξωτερικοί σύνδεσμοι
* 
* 

Κατηγορία:Παθήσεις του αίματος
Κατηγορία:Καρκίνος
Κατηγορία:Λεμφικό σύστημα
Κατηγορία:Παιδιατρική
Σταθμός Λαρίσης (Μετρό Αθήνας)

Ο **Σταθμός Λαρίσης** του μετρό Αθήνας είναι σταθμός επί της γραμμής 2. Βρίσκεται στη λεωφόρο Δομοκού στον Κολωνό και προσφέρει σύνδεση με τον προαστιακό Αθήνας, αλλά και του δικτύου του ΟΣΕ, μέσω του σιδηροδρομικού σταθμού Αθήνας. Είναι υπόγειος, σε βάθος 18 μέτρων, και διαθέτει δύο πλευρικές αποβάθρες.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 9 λεωφορειακές γραμμές και 1 γραμμή τρόλεϊ του ΟΑΣΑ: 1, Α10, Α15, Β5, Β10, Β15, 057, 719, 728, 790.

## Είσοδοι - Έξοδοι

* Λεωφόρος Δομοκού
* Πάρκο Σταθμού Λαρίσης

## Δομή σταθμού

Λαρισης
Λαρισης
Εμπέρ

Το **Εμπέρ** μπορεί να αναφέρεται σε κάποιο από τα παρακάτω πρόσωπα:

## Πρόσωπα
* Ανν Εμπέρ (1916–2000), Καναδή συγγραφέας και ποιήτρια
* Εντμόντ Εμπέρ (1812-1890), Γάλλος γεωλόγος
* Ερνέστ Εμπέρ (1817-1908), Γάλλος ζωγράφος
* Ζακ Ρενέ Εμπέρ (1757-1794), Γάλλος δημοσιογράφος στη Γαλλική Επανάσταση γνωστός και με το παρωνύμιο «Περ Ντυσέν» από τον τίτλο της εφημερίδας του. Σε ελληνικές πηγές αναφέρεται και εξελληνισμένα ως Ιάκωβος Εμπέρ, ενώ ήταν/είναι 
* Ζωρζ Εμπέρ (1875-1957), Γάλλος πρωτοπόρος καθηγητής φυσικής αγωγής
* Λουί Εμπέρ (1575-1627), Γάλλος φαρμακοποιός, ο πρόδρομος των Γάλλων αποίκων του Καναδά
* Μαρσέλ Εμπέρ (1851-1916), Γάλλος ιερωμένος και φιλόσοφος της θρησκείας
* Πιέρ Εμπέρ (1804-1869), Γάλλος γλύπτης

## Τόποι
* Λίμνη Εμπέρ στην Τουρκία

## Δείτε επίσης
* Έμπερ
* Χέμπερτ
Βερμούτ

thumb|250px|Ποικιλία από βερμούτ
Το **βερμούτ** είναι ενισχυμένο κρασί το οποίο αρωματίζεται με διάφορα φυτικά προϊόντα όπως ρίζες, φλοιούς, άνθη, σπόρους, βότανα και μπαχαρικά. Η σύγχρονη εκδοχή του ποτού άρχισε να παράγεται στα μέσα του 18ου αιώνα στο Τορίνο της Ιταλίας. Ενώ το βερμούτ χρησιμοποιούταν παραδοσιακά για ιατρικούς σκοπούς, έγινε περισσότερο γνωστό ως απεριτίφ, με μοδάτα καφέ στο Τορίνο να το σερβίρουν όλες τις ώρες της ημέρας. Όμως, στα τέλη του 19ου αιώνα έγινε δημοφιλές ως βασικό συστατικό σε πολλά κλασικά κοκτέιλ, όπως το Μαρτίνι, το Μανχάταν και το Νεγκρόνι. Επιπροσθέτως, το βερμούτ μερικές φορές χρησιμοποιείται αντί του λευκού κρασιού στη μαγειρική.

Υπάρχουν δύο κύριοι τύποι βερμούτ, το γλυκό και το ξηρό. Ως αποτέλεσμα της ζήτησης και του ανταγωνισμού, οι παραγωγοί του βερμούτ έχουν δημιουργήσει επιπλέον τύπους, όπως το έξτρα-ξηρό λευκό, το γλυκό λευκό (μπιάνκο), ερυθρό, κεχριμπαρένιο (άμπερ) και ροζέ. Το βερμούτ παράγεται αρχίζοντας από μία βάση ουδέτερου κρασιού ή μούστου. Κάθε παραγωγός προσθέτει επιπλέον οινόπνευμα και ένα μίγμα ξηρών συστατικών, όπως αρωματικά βότανα, ρίζες και φλοιούς, στο αρχικό κρασί ή απόσταγμα. Μετά το κρασί αρωματίζεται και ενισχύεται. Το βερμούτ γλυκαίνεται με την προσθήκη ζαχαροκαλάμου ή καραμελωμένης ζάχαρης, ανάλογα με τον τύπο. Εταιρίες από τη Γαλλία και την Ιταλία παράγουν το περισσότερο από το βερμούτ που καταναλώνεται στον κόσμο, αν και έχει αρχίσει η παραγωγή στις ΗΠΑ και στην Αγγλία.

## Παραπομπές


## Εξωτερικοί σύνδεσμοι
* 
* 

Κατηγορία:Κρασί
Κατηγορία:Αλκοολούχα ποτά
The Sims 3: Generations

Το ***The Sims 3: Generations*** (***GEN***) είναι το τέταρτο πακέτο επέκτασης για το *[[The Sims 3]]*, το οποίο η EA ανακοίνωσε σε δελτίο Τύπου και με ένα βίντεο την 5η Απριλίου του 2011. Το παιχνίδι κυκλοφόρησε στις 31 Μαΐου 2011. Περιέχει στοιχεία από το *The Sims 2: Family Fun Stuff, The Sims: House Party, The Sims 2: Teen Style Stuff, The Sims 2: FreeTime, The Sims 2: University, και από το The Sims 2: Celebration! Stuff*. Είναι το πρώτο πακέτο επέκτασης που δεν περιέχει εγχειρίδιο του παιχνιδιού, αντί γι' αυτό περιέχει έναν απλό οδηγό εγκατάστασης με τον σειριακό κωδικό που επισυνάπτεται. Όλα τα πακέτα από αυτό το σημείο και μετά δεν περιέχουν εγχειρίδιο.

## Τρόπος παιχνιδιού

Στο *The Sims 3: Generations*, κάθε φάση του κύκλου ζωής έχει ένα θέμα. Για τα παιδιά, η φαντασία είναι το θέμα. Για τους εφήβους, η επαναστατικές, χαοτικές σκηνές όπως τα πάρτυ, ενώ οι γονείς είναι έξω στις διακοπές και οι φάρσες είναι μια προσθήκη στο παιχνίδι. Ως νέος ενήλικος και ως ενήλικος, η εστίαση είναι στις σχέσεις τους με τους άλλους, από τον γάμο για να έχουν δικά τους παιδιά. Οι γέροντες απολαμβάνουν τον χρόνο τους αναπολώντας τα χρυσά χρόνια και τις χαρές βλέποντας τα εγγόνια τους να μεγαλώνουν. Το The Sims 3: Generations είναι μέχρι στιγμής ένα από τα δύο πακέτα επέκτασης (το άλλο είναι το *Seasons*) για να έρθει χωρίς νέα πόλη για να την εξερευνήσουν οι Sims. Οι παίκτες μπορούν πλέον να προσθέτουν τα μαλλιά στο σώμα των ανδρών στη Δημιουργία Sim. Δύο νέα χαρακτηριστικά έρχονται με το The Sims 3: Generations. Το πρώτο είναι το επαναστατικό χαρακτηριστικό, ενώ το δεύτερο είναι το χαρακτηριστικό φροντίδα. Οι Sims με το επαναστατικό γνώρισμα μπορούν να κάνουν φάρσες όπως καθιστώντας την τουαλέτα να εκραγεί. Οι Sims με το χαρακτηριστικό φροντίδα είναι καλύτεροι για τη φροντίδα των παιδιών και μπορεί να τιμωρήσουν τους άτακτους Sims απαγορεύοντας τους τα βιντεοπαιχνίδια και άλλα. Οι Sims μπορεί να κάνουν Woohoo στο ντους και στο δεντρόσπιτο. Ένας Sim μπορεί πλέον να εγγράψει το παιδί του Sims σε εξωσχολικές δραστηριότητες. Οι δύο διαθέσιμες για τα παιδιά είναι το μπαλέτο και οι πρόσκοποι. Οι έφηβοι μπορούν να συμμετάσχουν σε πάνω από δύο συλλόγους στο Γυμνάσιο, συμπεριλαμβανομένης και της ομάδας του αθλητισμού, το κλαμπ δράματος, την ομάδα συζήτησης, το σχολικό συγκρότημα, και τη φοιτητική εφημερίδα.

## Βίντεο

Ένα ανεπίσημο τρέιλερ διέρρευσε στις 11 Μαρτίου του 2011. Πολλά χαρακτηριστικά φαίνονται στο τρέιλερ όπως τα δεντρόσπιτα, οι ελικοειδείς σκάλες, οι κρίσεις μέσης ηλικίας, τα οικογενειακά βίντεο, η αποφοίτηση, και οι φάρσες.

Στις 5 Απριλίου του 2011, η EA επιβεβαίωσε τις φήμες με ένα βίντεο του παιχνιδιού στο επίσημο κανάλι του *[[The Sims 3]]* στο YouTube.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:The Sims
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια προσομοίωσης ζωής
Σταθμός Πειραιά

O **Σταθμός Πειραιά** μπορεί να αναφέρεται:

* Στον σταθμό του μετρό της Αθήνας: Σταθμός Πειραιάς (Μετρό Αθήνας)
* Στον σιδηροδρομικό σταθμό του ΟΣΕ: Σιδηροδρομικός Σταθμός Πειραιά
Κομμουνιστικό Κόμμα Ρωσικής Ομοσπονδίας

Το **Κομμουνιστικό Κόμμα της Ρωσικής Ομοσπονδίας** (ΚΚΡΟ, ρωσικά: Коммунистическая Партия Российской Федерации, КПРФ, Kommunisticheskaya Partiya Rossiyskoy Federatsii, KPRF) είναι ένα κομμουνιστικό και μαρξιστικό-λενινιστικό πολιτικό κόμμα στη Ρωσία.

Θεωρείται ως ο άμεσος διάδοχος του Κομμουνιστικού Κόμματος της Σοβιετικής Ένωσης, το οποίο είχε απαγορευτεί το 1991 από τον τότε πρόεδρο της Ρωσίας Μπόρις Γέλτσιν. Είναι το δεύτερο μεγαλύτερο πολιτικό κόμμα στη Ρωσική Ομοσπονδία, μετά από την Ενωμένη Ρωσία. Η οργάνωση νεολαίας του κόμματος είναι η Λενινιστική Νεανική Κομμουνιστική Ένωση. Το κόμμα διοικείται από την Κεντρική Επιτροπή.

Το ΚΚΡΟ ιδρύθηκε στη Δεύτερη Έκτακτη Συνεδρίαση των Ρώσων Κομμουνιστών στις 14 Φεβρουαρίου 1993, ως διάδοχη οργάνωση του Κομμουνιστικού Κόμματος της Ρωσικής Σοβιετικής Ομοσπονδιακής Σοσιαλιστικής Δημοκρατίας. Από το 2015, το κόμμα έχει 570.000 μέλη.

Ο δηλωμένος στόχος του κόμματος είναι να δημιουργήσει μια νέα, εκσυγχρονισμένη μορφή σοσιαλισμού στη Ρωσία. Άμεσοι στόχοι του κόμματος είναι η εθνικοποίηση των φυσικών πόρων, της γεωργίας και των μεγάλων βιομηχανιών στο πλαίσιο μιας μικτής οικονομίας που επιτρέπει την ανάπτυξη των μικρών και μεσαίων επιχειρήσεων στον ιδιωτικό τομέα.

Το κόμμα διαφέρει πολύ από το κομμουνιστικό κόμμα της ΕΣΣΔ, καθώς πολλές φορές επιδίδεται σε εθνικιστικές δηλώσεις, τάσσεται κατά της φιλελευθεροποίησης των ηθών της κοινωνίας, έχει άριστες σχέσεις με την Ρωσική Ορθόδοξη Εκκλησία, ενώ τα περισσότερα μέλη του δηλώνουν θρησκευόμενοι.

## Κριτική
Ο Μαρξιστής θεωρητικός Μπόρις Καγκαρλίσκυ γράφει: «Αρκεί να υπενθυμίσουμε ότι στο ίδιο το κομμουνιστικό κίνημα το κόμμα του Ζιουγκάνοφ δεν ήταν αρχικά ούτε η μοναδική ούτε η μεγαλύτερη οργάνωση. Σιγά σιγά, όμως, όλες οι άλλες κομμουνιστικές οργανώσεις αναγκάστηκαν να βγουν από την πολιτική ζωή. Αυτό συνέβη όχι επειδή οι εν λόγω οργανώσεις ήταν αδύναμες, αλλά επειδή ήταν το ΚΚΡΟ που είχε λάβει την επίσημη έγκριση του Κρεμλίνου ως η μόνη αναγνωρισμένη αντιπολίτευση». Ο Αντρέι Μπρέζνιεφ, εγγονός του σοβιετικού ηγέτη Λεονίντ Μπρέζνιεφ, έχει επικρίνει την προσέγγιση του Ζιουγκάνοφ του ΚΚΡΟ με την Ρωσική Ορθόδοξη Εκκλησία.

## Παραπομπές


## Εξωτερικοί σύνδεσμοι

*Κομμουνιστικό κόμμα της Ρωσικής Ομοσπονδίας Επίσημη Ιστοσελίδα

Ρωσία
Στάση του Άσπαρ (470)

Η **Στάση του  Άσπαρ** ήταν μία εξέγερση που έγινε στην Βυζαντινή Αυτοκρατορία το 470, ο  Άσπαρ ήταν Αλανός στην καταγωγή και μάγιστρος. 

Ο Άσπαρ ήταν στρατηγός και ήταν αυτός που είχε ανεβάσει τον Λέωντα στον Θρόνο επειδή ο ίδιος λόγω του ότι δεν ήταν ορθόδοξος αλλά Αρειανός δεν μπορούσε. Ο Ασπάρ πίστευε ότι θα έλεγχε τον Λέωντα και να κυβερνούσε ο ίδιος αλλά ο Λέωντας συμμάχησε με τους Ισαύρους και τον παραγκώνισε. Με την βοήθεια του γιου του Αρνατμπούρ, έκαναν εξέγερση του στρατού στην Θράκη με σκοπό ο γιος του Αρνατμπούρ να γίνει αυτοκράτορας, η οποία όμως απέτυχε. 

Το 471 με εντολή του αυτοκράτορα Λέων Α΄ του Θραξ οι Άσπαρ και ο γιος του Αρνατμπούρ θανατώθηκαν από ευνούχους στην Κωνσταντινούπολη, δολοφονήθηκε ή τραυματίστηκε και ο άλλος του γιος Ιούλιος Πατρίκιος.

## Παραπομπές


Κατηγορία:Εξεγέρσεις στη Βυζαντινή Αυτοκρατορία
Λεωνίδας Σκούταρης

Ο **Λεωνίδας Σκούταρης** είναι Έλληνας επαγγελματίας καλαθοσφαιριστής, γεννημένος στις 28 Αυγούστου του 1976.

## Καριέρα
Κατά την περίοδο 1996-97 αγωνίστηκε στον Παναθηναϊκό και έγινε Κυπελλούχος Ηπείρων του 1996.Στο τρίτο ματς των τελικών,ο Σκούταρης σκόραρε 3 πόντους.

Έχει επίσης αγωνιστεί στη Νήαρ Ήστ,στον Πανερυθραϊκό,στο Σπόρτιγκ,στον Ηλυσιακό και στο Παλαιό Φάληρο.

## Παραπομπές

* https://web.archive.org/web/20160304104845/http://www.gsperisteri.gr/index.php/news/basket-new/47-skoutaris

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Πανερυθραϊκού
Κατηγορία:Καλαθοσφαιριστές Ερμή Περάματος
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Παλαιού Φαλήρου
Κατηγορία:Καλαθοσφαιριστές Αθηναϊκού
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Α.Ε. Πεντέλης
Κατηγορία:Καλαθοσφαιριστές Απόλλωνα Σμύρνης
Cricklewood Green

***Cricklewood Green*** είναι ο τίτλος του τέταρτου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Απρίλιο του 1970 μέσω της δισκογραφικής εταιρείας "Deram". Στις 5 Μαρτίου 2002, το "*Cricklewood Green*" επανεκδόθηκε από την "EMI Music Distribution" σε μορφή CD, με δύο επιπλέον κομμάτια.
Το άλμπουμ γνώρισε μεγάλη επιτυχία, ανεβαίνοντας στο # 4 στην πατρίδα των Ten Years After και το # 14 στις Ηνωμένες Πολιτείες, ενώ στο βρετανικό Top-10 σκαρφάλωσε το σινγκλ "*Love Like A Man*".
Το "*Cricklewood Green*" ήταν ο δίσκος στον οποίο τα πλήκτρα ξεκίνησαν να παίζουν σημαντικό ρόλο στην διαμόρφωση του ήχου του συγκροτήματος, ενώ η παραγωγή βελτιώθηκε σε σχέση με τα προηγούμενα τους άλμπουμ μετά την ανάληψη της από τον κιθαρίστα του συγκροτήματος, Άλβιν Λι.

## Τραγούδια του δίσκου
**1. Sugar the Road** *(Alvin Lee)* - 4:06
**2. Working on the Road** *(Alvin Lee)* - 4:18
**3. 50,000 Miles Beneath My Brain** *(Alvin Lee)* - 7:39
**4. Year 3000 Blues** *(Alvin Lee)* - 2:27
**5. Me and My Baby** *(Alvin Lee)* - 4:18
**6. Love Like a Man** *(Alvin Lee)* - 7:32
**7. Circles** *(Alvin Lee)* - 3:59
**8. As the Sun Still Burns Away** *(Alvin Lee)* - 4:44

### Μπόνους κομμάτια στην επανέκδοση
**1. Warm Sun** *(Alvin Lee)* - 3:08
**2. To No One** *(Alvin Lee)* - 3:49

## Θέσεις τσαρτ

## Τα μέλη των Ten Years After
Οι μουσικοί οι οποίοι ηχογράφησαν το "*Cricklewood Green*" είναι οι εξής:
* **[[Άλβιν Λι]]** - κιθάρα, φωνητικά
* **[[Λίο Λάιονς]]** - μπάσο
* **[[Τσικ Τσέρτσχιλ]]** - πλήκτρα
* **[[Ρικ Λι]]** - τύμπανα

## Παραπομπές


## Πηγές
* Ten Years After - Cricklewood Green | Songs, Reviews, Credits, Awards | AllMusic
* Ten Years After - Cricklewood Green | Sputnikmusic
* Ten Years After reviews

Κατηγορία:Δισκογραφία των Ten Years After
Κατηγορία:Άλμπουμ του 1970
Άγιοι Αδριανός και Ναταλία

Οι **Άγιοι Αδριανός και Ναταλία** (278 - 26 Αυγούστου 306) είναι άγιοι της Καθολικής, της Αγγλικανικής, της Ορθόδοξης, της Λουθηρανικής και της Αρμενικής Εκκλησίας. Η μνήμη τους τιμάται στις 26 Αυγούστου.

## Βίος Αγίων
Οι Άγιοι Αδριανός και Ναταλία έζησαν στη Νικομήδεια κατά την εποχή του αυτοκράτορα του Μαξιμιανού στις αρχές του τετάρτου αιώνα. Ο 28χρονος τότε Αδριανός ήταν φρουρός του Ρωμαίου αυτοκράτορα Γαλέριου και επικεφαλής του πραιτωρίου.

Λέγεται ότι ενώ περνούσαν από μπροστά του Χριστιανοί έτοιμοι για να μαρτυρήσουν, τους ρώτησε την ανταμοιβή που αναμένεται να λάβουν από τον Θεό. Αυτοί απάντησαν τα μάτια δεν έχουν δει, ούτε ακούσει το αυτί, ούτε έχουν εισέλθει στην καρδιά του ανθρώπου, τα πράγματα που έχει ο Θεός προετοιμάσει γι 'αυτούς που τον αγαπούν (1η προς Κορινθίους 2:09). Ο Αδριανός εξεπλάγη τόσο με το θάρρος τους, που ομολόγησε δημοσίως την πίστη του, αν και δεν είχε ο ίδιος ακόμη βαπτισθεί. Τότε φυλακίστηκε και ο ίδιος. Εκεί πήγε η σύζυγός του, Ναταλία, να του συμπαρασταθεί και να του πει να μην λυγίσει. Στην συνέχεια, αφού έγιναν και οι δυο χριστιανοί και αφού υπέμεινε πολλά και φρικτά βασανιστήρια, παρέδωσε το πνεύμα του στη Νικομήδεια.

Οι δήμιοι ήθελαν να κάψουν τα σώματα των νεκρών, αλλά μια θύελλα ξέσπασε και σβήστηκε η φωτιά. Η Ναταλία ανακάλυψε ένα από τα χέρια του Αδριανού. Αργότερα, οι χριστιανοί πήραν το σώμα του Αδριανού και το έθαψαν στα προάστια του Βυζαντίου, στην Αργυρούπολη. Η Ναταλία πήγε να ζήσει εκεί, και όταν η ίδια πέθανε, θάφτηκε μαζί με τους μάρτυρες.

## Απολυτίκιο

## Σημειώσεις

## Παραπομπές


## Πηγές
* 
* 

## Εξωτερικοί σύνδεσμοι
* Συναξαριστής των Αγίων Αδριανού και Ναταλίας

Κατηγορία:Άγιοι της Ορθόδοξης Εκκλησίας
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Άγιοι προστάτες στρατιωτικών σωμάτων
Κατηγορία:Ζεύγη αγίων
Αναστάσιος Τασιούλας

Ο **Αναστάσιος Τασιούλας** (και **Τασούλας**, 1887 - 11 Δεκεμβρίου 1963) ήταν Έλληνας έμπορος, κοινοτικός σύμβουλος το 1922 και το 1927-28 (μέλος), πρόεδρος της Κοινότητας Κατερίνης το 1928 και Δήμαρχος Κατερίνης από το 1946 ως το 1947.

## Βιογραφία
Πατέρας του ήταν ο Νικόλαος Τασιούλας. Το Φεβρουάριο του 1907 το όνομά του (Αναστάσιος Ν. Τασιούλας) εμφανίζεται στον κατάλογο με τους 444 Βλάχους κατοίκους της Κατερίνης, οι οποίοι διαμαρτυρήθηκαν προς το Οικουμενικό Πατριαρχείο για τη δράση της ρουμανικής προπαγάνδας. Ο κατάλογος ανακαλύφθηκε στο Αρχείο του Μουσείου του Μακεδονικού Αγώνα στη Θεσσαλονίκη και προέρχεται από το Ιστορικό Αρχείο του Υπουργείου Εξωτερικών.

Υπήρξε από τους παλαιότερους κοινοτικούς συμβούλους της Κατερίνης, όταν η κοινότητα αριθμούσε περί τις 8-10.000 κατοίκους.  
Τον Ιούνιο του 1926 διορίστηκε μέλος της Επιτροπής Εξακριβώσεως των Περιουσιών και Πόρων των εν ταις νέαις χώραις από Τουρκοκρατίας των Κοινοτήτων, μαζί με τον Ιωάννη Αδάμ. Στις εκλογές που έγιναν στα τέλη Αυγούστου του 1928 ο Τασιούλας εξελέγη πρόεδρος της Κοινότητας Κατερίνης. Το Δεκέμβριο του 1928 παραιτήθηκε και νέος πρόεδρος ανέλαβε ο Αθανάσιος Βασιλειάδης.

Ήταν πρόεδρος του Σωματείου Εμποροπαντοπωλών. Χρημάτισε επί μακρόν δημοτικός σύμβουλος και μεταπολεμικά Δήμαρχος της πόλης. 

Απεβίωσε έπειτα από μακρά ασθένεια σε ηλικία 76 ετών. Ένα από τα παιδιά του, ο Λέανδρος, είχε πεθάνει πρόωρα πριν τον Αναστάσιο. Το Δημοτικό Συμβούλιο Κατερίνης εξέδωσε ψήφισμα (αρ. 515) στο άκουσμα της είδησης του θανάτου του, στις 12 Δεκεμβρίου 1963. Η κηδεία του έγινε υπό τους ήχους της Φιλαρμονικής του Δήμου.

## Παραπομπές


Κατηγορία:Δήμαρχοι Κατερίνης
Κατηγορία:Έλληνες Κοινοτάρχες
Στάση του Νικηφόρου Φωκά

Η **Στάση του Νικηφόρου Φωκά** έγινε το 963 στην Βυζαντινή Αυτοκρατορία. Ο Νικηφόρος Φωκάς ήταν στρατηγός και δομέστικος των σχολών της Ανατολής όταν σαν διοικητής του στρατού βρισκόταν στην Καισάρεια, ή την Τζαμανδό, έμαθε τον θάνατο του αυτοκράτορα Ρωμανού Β΄.

Ο Φωκάς μαθαίνοντας τον θάνατο του Ρωμανού και γνωρίζοντας ότι οι δύο διάδοχοι ήταν ανήλικοι ανακηρύχθηκε από τον στρατό αυτοκράτορας και πήγε στην Κωνσταντινούπολη. Ο Φωκάς παντρεύτηκε έπειτα την χήρα του Ρωμανού Θεοφανώ παραγκωνίζοντας τον παρακοιμώμενο Ιωσήφ Βρίγγα και καταργώντας την αντιβασιλεία μένοντας μόνος αυτοκράτορας.

Ο Βρίγγας προσπάθησε να κάνει συνωμοσία, χωρίς να τα καταφέρει, εναντίον του Φωκά επειδή τον βόλευε η αντιβασιλεία και είχε μεγάλη δύναμη και επιρροή. Έπειτα έκανε και Στάση συλλαμβάνοντας μέλη της οικογένειας των Φωκάδων η οποία κατεστάλει από τον Βασίλειο Λεκαπηνό.

## Παραπομπές


Κατηγορία:Εξεγέρσεις στη Βυζαντινή Αυτοκρατορία
Οικογένεια Βούρτζη

Η **Οικογένεια Βούρτζη** ήταν Βυζαντινή οικογένεια που μέλη της αναδείχτηκαν σε αξιώματα κατά τον 10ο και 11ο αιώνα. Η καταγωγής ήταν είτε Αρμενική είτε Αραβική και όταν τα εδάφη που έμεναν κατακτήθηκαν από την αυτοκρατορία ανέλαβαν αξιώματα σε αυτήν. Την εποχή αυτή έμεναν στην Αντιόχεια του Ορόντη, είχαν κάνει μέσω γάμου συγγενικούς δεσμούς με την Οικογένεια Μελισσηνών και την Οικογένεια Σκληρού. 

Γνωστά μέλη της οικογένειας ήταν οι :
* Μιχαήλ Βούρτζης, πατρίκιος,δούκας και μάγιστρος.
* Κωνσταντίνος Βούρτζης, πατρίκιος.
* Μιχαήλ Β΄ Βούρτζης ο Θεογνώστης, στρατιωτικός.
* Σαμουήλ Βούρτζης, στρατιωτικός.
* Μιχαήλ Γ΄ Βούρτζης, βεστάρχης.
* Νικηφόρος Βούρτζης, ο οποίος ήταν ο πρώτος που εγκατέλειψε τα πατρογονικά εδάφη και πήγε στην Θεσσαλονίκη κι εγκαταστάθηκε εκεί.
* Γεώργιος Βούρτζης, μητροπολίτης Αθηνών.
* Ηλίας Βούρτζης, στρατιωτικός.

Βουρτζη
Τέρπυλλος Κιλκίς

Ο **Τέρπυλλος** ή ***Τέρπυλος*** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά
Ο Τέρπυλλος βορειοανατολικά του Κιλκίς σε υψόμετρο περίπου 230 μέτρα. Το όνομα του σημαίνει *γόνιμη γη* *(τερπ- ύλη)*. Η κοινότητα έχει 613 μόνιμους κάτοικους (απογραφή 2021) ενώ με αυτήν του 2011 είχε 692. Μέσα από το χωριό περνάει ο κύριος ρους του Γαλλικού ποταμού που πηγάζει από τα Κρούσσια όρη (περιοχή Άνω Θεοδωρακίου). Δίπλα στο χωριό υπάρχει λόφος στον οποίο βρίσκεται το εκκλησάκι του Αγίου Γεωργίου, όπου και τα ερείπια της αρχαίας πόλης. Οι κάτοικοι του χωριού ασχολούνται κυρίως με την γεωργία αλλά και με την κτηνοτροφία.

## Ιστορία

Η αρχαία Ελληνική πόλη "Τέρπυλος" ή "Τέρπυλλος" κατακτήθηκε από τους Ρωμαίους, οι οποίοι την οχύρωσαν με ισχυρό τείχος, τμήματα του οποίου είναι εμφανή έως σήμερα. Αργότερα η πόλη γνώρισε ακμή κατά τη Βυζαντινή περίοδο, όταν οχυρώθηκε εκ νέου για να αντιμετωπίσει επιδρομές εκ βορρά. Τμήματα της Βυζαντινής οχύρωσης φαίνονται έως και σήμερα. Με τον ερχομό των Οθωμανών, η πολίχνη καταστράφηκε και πλέον εγκαταστάθηκαν Τούρκοι, ενώ σταδιακά οι χριστιανοί κάτοικοι το εγκατέλειψαν. Μετά τη Συνθήκη του Νεϊγύ το 1919, εγκαταστάθηκαν στην περιοχή πρόσφυγες από την Ανατολική Ρωμυλία, ενώ αργότερα με την Ελληνοτουρκική ανταλλαγή πληθυσμών του 1923 εγκαταστάθηκε νέο κύμα προσφύγων. Οι πλειοψηφία των κατοίκων σήμερα κατάγονται από τη Θράκη (Ανατολική Θράκη και Βόρεια Θράκη) και τον Πόντο.

## Πολιούχος

Το χωριό χωρίζεται σε τρεις συνοικίες (μαχαλάδες). Πολιούχος του χωριού είναι ο Άγιος Παντελεήμων. Την γιορτή του άγιου (27 Ιουλίου) γίνεται μεγάλο πανηγύρι.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Κατηγορία:Πόλεις της αρχαίας Μακεδονίας
Οικογένεια Σφρατζή

Η οικογένεια **Σφρατζή** ή και **Φραντζή** ήταν βυζαντινή αριστοκρατική οικογένεια της Κωνσταντινούπολης, των τελευταίων χρόνων της Βυζαντινής Αυτοκρατορίας.

Σημαντικότερος εκπρόσωπος της ήταν ο Γεώργιος Φραντζής συγγραφέας, φίλος και έμπιστος του Κωνσταντίνου Παλαιολόγου κι είχε το αξίωμα του πρωτοσβεστάριου. Ο πατέρας του ήταν αξιωματούχος, παρακοιμώμενος, του αυτοκράτορα Μανουήλ και ο παππούς του παιδαγωγός κάποιου γιου του αυτοκράτορα.

Η μητέρα του Γεωργίου, Θωμαΐδα, ήταν Μικρασιάτισα που είχε μείνει ορφανή από μικρή και την πήραν ψυχοκόρη η οικογένεια Καβάσιλα στη Θεσσαλονίκη. Μετά την πτώση της Θεσσαλονίκης βρέθηκε στη Λήμνο όπου γνώρισε τον πατέρα του, από αυτό το γεγονός υπάρχει και η πιθανότατα η οικογένεια να προέρχεται από τη Λήμνο. Ο πατέρας του δεν είναι γνωστό το όνομα του, ο Γεώργιος είχε και μία αδελφή που ήταν παντρεμένη με ένα παιδί και πέθαναν όλοι στην οικογένεια της σε επιδημία το 1416.

Ο Γεώργιος είχε παντρευτεί την Ελένη Παλαιολογίνα Τζαμπλάκωνα και απέκτησαν πέντε παιδιά, τον Ιωάννη, τον Αλέξιο, τη Θάμαρ και δύο γιους που πέθαναν βρέφη. Όλα του τα παιδιά πέθαναν πριν από αυτόν και πιθανότατα ήταν ο τελευταίος της οικογένειας. Ενώ ο ίδιος απεβίωσε στην Κέρκυρα, λαϊκές παραδόσεις τον αναφέρουν οικιστή, αυτόν και τα παιδιά του, διαφόρων χωριών όπως στον Μικρό Ποντιά.

Η παράδοση του χωριού αναφέρει ότι μετά την πτώση της πόλης και όταν η γυναίκα του πέθανε πήρε τους δυο γιους του και ήρθε να εγκατασταθεί στην περιοχή. Η ίδια παράδοση αναφέρει την καταγωγή της οικογένειας από τον Πόντο.

## Παραπομπές


Σφραντζη
Αρταφέρνης ο νεότερος

Ο **Αρταφέρνης**, ο γιος του Αρταφέρνη, ήταν ανιψιός του Δαρείου του Μεγάλου και στρατηγός της Αυτοκρατορίας των Αχαιμενιδών. 

Μαζί με τον Δάτη το 490 π.Χ., ηγήθηκαν εκστρατείας κατά της Ελλάδας, με κύριο σκοπό να τιμωρήσουν την Αθήνα και την Ερέτρια που υποστήριξαν ενεργά την Ιωνική Επανάσταση. Αρχικά πολιόρκησαν και κατέστρεψαν την Ερέτρια, όμως ηττήθηκαν από τους Αθηναίους στην Μάχη του Μαραθώνα. Δέκα χρόνια αργότερα διοικούσε τους Λύδες και Μυσούς. Το 487 π.Χ σκοτώθηκε από τον αδερφό του Αρταίο.

Κατηγορία:Πέρσες
Κατηγορία:Πρωταγωνιστές των Περσικών Πολέμων
Κατηγορία:Αχαιμενίδες σατράπες
OpenShot

Το **OpenShot Video Editor** είναι μια εφαρμογή επεξεργασίας βίντεο ελεύθερου και ανοιχτού κώδικα  για Linux, γραμμένη με Python, GTK και το MLT Framework. Το έργο ξεκίνησε τον Αύγουστο του 2008 από τον Jonathan Thomas, με σκοπό να παράσχει έναν σταθερό, ελεύθερο και εύχρηστο επεξεργαστή βίντεο.

## Χαρακτηριστικά του OpenShot
* Υποστήριξη για πολλές μορφές βίντεο, ήχου και εικόνας (με βάση το FFmpeg)
* Ενσωμάτωση στο GNOME (με υποστήριξη μεταφοράς και απόθεσης)
* Πολλά κομμάτια
* Αυξομείωση, περικοπή, προσκόλληση και αποκοπή αποσπασμάτων
* Μεταβάσεις βίντεο με προεπισκοπήσεις πραγματικού χρόνου
* Σύνθεση, επικαλύψεις εικόνας, υδατογραφήματα
* 3Δ τίτλους κίνησης (χρησιμοποιώντας το ''Blender'' στο παρασκήνιο)
* Πρότυπα τίτλου, δημιουργία τίτλου, υπότιτλους
* Φιλικό SVG για δημιουργία και συμπερίληψη τίτλων και αναγνώρισης
* Κύλιση αναγνωρίσεις εικόνας κίνησης
* Αποσπάσματα απλού χρώματος (συμπεριλαμβανόμενης της σύνθεσης άλφα)
* Υποστήριξη για Rotoscoping / Αλληλουχίες εικόνων
* Μεταφορά και απόθεση στη γραμμή χρόνου
* Σταδιακές λήψεις, απεικονίσεις πλήκτρων : πλήκτρα J,K και L
* Κωδικοποίηση βίντεο (με βάση το FFmpeg)
* Κίνηση Key frame
* Ψηφιακή εστίαση των αποσπασμάτων βίντεο
* Αλλαγές ταχύτητας στα αποσπάσματα (αργή κίνηση κλπ.)
* Προσαρμοσμένες μεταπτώσεις lumas και μασκών
* Αυξομείωση αποσπασμάτων (μέγεθος λήψης)
* Μείξη ήχου και επεξεργασία
* Προεπιλογές για key frame κινήσεις και διάταξη
* Λειτουργία μετακίνησης και εστίασης
* Ψηφιακά εφέ βίντεο, που συμπεριλαμβάνουν φωτεινότητα, γάμμα, απόχρωση, κλίμακα του γκρίζου πλήκτρο χρώματος (γαλάζια οθόνη / πράσινη οθόνη) και πάνω από 20 άλλα εφέ βίντεο

Το OpenShot παρέχει εκτεταμένη επεξεργασία και χαρακτηριστικά σύνθεσης και έχει σχεδιαστεί ως ένα πρακτικό εργαλείο για εργασία με βίντεο υψηλής πιστότητας που συμπεριλαμβάνουν HDV και AVCHD.

## Μορφές βίντεο και υποστηριζόμενοι κωδικοποιητές


File:Wipe left to right.png|Μετάβαση σβησίματος από αριστερά προς τα δεξιά
File:Spiral Wipe.png|Σπειροειδής μετάβαση σβησίματος
File:Title Font Color.png|Δημιουργία τίτλου
File:Export Dialog.png|Εξαγωγή οθόνης βίντεο


## Δείτε επίσης

* Σύγκριση του λογισμικού επεξεργασίας βίντεο
* Κατάλογος του λογισμικού επεξεργασίας βίντεο

## Παραπομπές


## Εξωτερικοί σύνδεσμοι
* 
* Ubuntu 10.10 need of stable Video Editor : Kdenlive, OpenShot, PiTiVi, Kino comparison
* 

Κατηγορία:Λογισμικό επεξεργασίας βίντεο
Κατηγορία:Ελεύθερο λογισμικό προγραμματισμένο σε Python
Κατηγορία:Λογισμικό επεξεργασίας βίντεο που χρησιμοποιεί GTK+
Κατηγορία:Λογισμικό που χρησιμοποιεί PyGObject
Κατηγορία:Ελεύθερο λογισμικό βίντεο
Κατηγορία:Τεχνολογία ταινίας και βίντεο
Κατηγορία:Λογισμικό πολυμέσων
Κατηγορία:Λογισμικό μόνο για Linux
Πρωθυπουργός της Ουκρανίας

Ο **πρωθυπουργός της Ουκρανίας** (ουκρανικά: Прем'єр-міністр України) είναι ο επικεφαλής της ουκρανικής κυβέρνησης που είναι και το ανώτατο εκτελεστικό όργανο στην Ουκρανία. Διορίζεται από τον πρόεδρο της Δημοκρατίας για συγκεκριμένη θητεία και αυτός με την συγκατάθεση του προέδρου διορίζει τα μέλη της κυβέρνησης. Μόνο αν ο πρόεδρος εγκρίνει τον διορισμό των μελών μπορεί η κυβέρνηση να αναλάβει καθήκοντα. Αντικατέστησε την  θέση του τοπικού πρωθυπουργού της Ουκρανικής Σοβιετικής Σοσιαλιστικής Ομοσπονδιακής Δημοκρατίας μετά την διάλυση της ΕΣΣΔ.

Σημερινή πρωθυπουργός είναι ο Γιούλια Σβιριντένκο, η οποία ανέλαβε τα καθήκοντά της στις 18 Ιουλίου 2025.

Η πρώτη γυναίκα πρωθυπουργός της χώρας ήταν η Γιούλια Τιμοσένκο.

## Δείτε επίσης
*Κατάλογος πρωθυπουργών της Ουκρανίας

## Εξωτερικοί σύνδεσμοι
* 
* Κυβερνητική διαδικτυακή πύλη

Πρωθ
Διαγράμματα δραστηριότητας

Τα **Διαγράμματα δραστηριότητας** (*Activity diagrams*) είναι γραφικές αναπαραστάσεις των ροών εργασίας (*workflows*) των σταδιακών δραστηριοτήτων και δράσεων  με υποστήριξη για επιλογή, επανάληψη και συγχρονισμό. Στην UML (Unified Modeling Language), είναι διαγράμματα που προορίζονται να μοντελοποιήσουν τόσο τις υπολογιστικές όσο και τις οργανωτικές διαδικασίες (π.χ. ροές εργασίας). Τα διαγράμματα δραστηριότητας παρουσιάζουν τη συνολική ροή του ελέγχου.

Τα Διαγράμματα δραστηριότητας είναι κατασκευασμένα από ένα περιορισμένο αριθμό σχημάτων, που συνδέονται με βέλη. Οι πιο σημαντικοί τύποι σχημάτων είναι:

* στρογγυλεμένα ορθογώνια, αντιπροσωπεύουν ενέργειες,
* ρόμβοι, αντιπροσωπεύουν αποφάσεις,
* μπάρες, αντιπροσωπεύουν την έναρξη (*split*) ή το τέλος (*join*) των ταυτόχρονων δραστηριοτήτων,
* ένας μαύρος κύκλος αντιπροσωπεύει την αρχή (initial state) της ροής εργασίας,
* ένας περικυκλωμένος μαύρος κύκλος αντιπροσωπεύει το τέλος της (final state).

Τα *Βέλη* αντιπροσωπεύουν τη σειρά με την οποία συμβαίνουν οι δραστηριότητες.

Ως εκ τούτου, τα διαγράμματα δραστηριότητας μπορούν να θεωρηθούν ως μια μορφή διαγραμμάτων ροής (*flowcharts*). Tα τυπικά διαγράμματα ροής υστερούν κατασκευαστικά να εκφράσουν συγχρονισμό.  Ωστόσο, τα σύμβολα ένωσης (*join*) και διάσπασης (*split*) στα διαγράμματα δραστηριότητας επιλύουν αυτή την αδυναμία, αλλά μόνο για απλές περιπτώσεις. Η έννοια του μοντέλου δεν είναι σαφή σε περιπτώσεις που είναι αυθαίρετα συνδεδεμένα με αποφάσεις (*decisions*) ή βρόχους (*loops*).

Ενώ στην UML 1.x, τα διαγράμματα δραστηριότητας ήταν μια εξειδικευμένη μορφή των διαγραμμάτων κατάστασης (*state diagrams*), στην UML 2.x, τα διαγράμματα δραστηριότητας μετασχηματίστηκαν να βασίζονται σε Petri net - όπως η σημασιολογία, αυξάνοντας έτσι τη διεύρυνση του πεδίου των καταστάσεων που μπορεί να μοντελοποιηθεί χρησιμοποιώντας διαγράμματα δραστηριότητας. Αυτές οι αλλαγές οδηγούν πολλά διαγράμματα δραστηριότητας της UML 1.x να ερμηνεύονται διαφορετικά στην UML 2.x.

## Παραπομπές


Κατηγορία:Επιστημονικό μοντέλο
Οικογένεια Ζαούτζη

Η οικογένεια **Ζαούτζη** ή **Ζαουτζά**, ήταν βυζαντινή οικογένεια αρμενικής καταγωγής από το Θέμα Μακεδονίας. Το επώνυμο Ζαούτζης προέρχεται από την αρμενική λέξη "zaoutch", «μαύρος», μάλλον λόγω της εξαιρρτικά μελαψής επιδερμίδας του ιδρυτή της.

Πιθανώς δε να σχετίζεται με το όνομα «Τζάντζης», πιθανώς παραλλαγή ή παραφθορά του ίδιου ονόματος, που έφερε ο στρατηγός του θέματος Μακεδονίας που επέβλεψε την επάνοδο των Βυζαντινών αιχμαλώτων από τη Βουλγαρία περί το 836/837. Ιδρυτής της οικογένειας ήταν ο Στυλιανός Ζαούτζης, στενός συνεργάτης του αυτοκράτορα Βασίλειου Α΄ του Μακεδόνα. Στο ανώνυμο χρονικό μοναχού από τη Μονή Ψαμαθείας, όπου περιγράφεται ο θάνατος του αυτοκράτορα και η τελευταία του επιθυμία, αναφέρεται ότι:

	

Μετά το θάνατο του βασιλεοπάτορα Στυλιανού και της αυτοκράτειρας Ζωής, η οικογένεια Ζαούτζη έχασε την επιρροή της. Τα μέλη της οικογένειας συμμετείχαν σε μία συνωμοσία η οποία ανακαλύφθηκε, και απομακρύνθηκαν από τις θέσεις τους και την εξουσία.

Σημαντικότερα μέλη της αναφέρονται οι :
* Στυλιανός Ζαούτζης (- 899), είχε τους τίτλους του βασιλεοπάτορα, πρωτομάγιστρου και λογοθέτη του δρόμου.
* Ζωή Ζαούτζαινα (- 899), Αυτοκράτειρα του Βυζαντίου, δεύτερη σύζυγος του Λέοντος ΣΤ΄. 
* Βασίλειος ο Επείκτης, ηγήθηκε αποτυχημένης συνωμοσίας εναντίον του αυτοκράτορα Λέοντα ΣΤ΄.

## Παραπομπές


## Πηγές
* 
* 

Ζαουτζη
Κατηγορία:Βυζαντινοί αρμενικής καταγωγής
Obscured By Clouds

To ***Obscured by Clouds*** είναι το έβδομο στούντιο άλμπουμ του βρετανικού ροκ συγκροτήματος Pink Floyd, το οποίο βασίστηκε στο σάουντρακ της ταινίας *La Vallée* του Μπάρμπετ Σρέντερ και κυκλοφόρησε στις 2 Ιουνίου 1972 μέσω της "Harvest Records".

## Ιστορία του δίσκου

Μετά την επιτυχία του *[[More (άλμπουμ)|More]]*, ο Μπάρμπετ Σρέντερ επικοινώνησε με τους Pink Floyd για να ηχογραφήσουν άλλο ένα σάουντρακ, την στιγμή που το συγκρότημα είχε ήδη ξεκινήσει να δουλεύει σε τραγούδια τα οποία θα αποτελούσαν τελικά το άλμπουμ *[[The Dark Side of the Moon]]*.

Οι ηχογραφήσεις του σάουντρακ πραγματοποιήθηκαν από τις 23 μέχρι τις 29 Φεβρουαρίου και από τις 23 Μαρτίου μέχρι τις 6 Απριλίου 1972 στα "Strawberry Studios" του Έρουβιλ στο Ιλ-ντε-Φρανς της Γαλλίας. Η μίξη του άλμπουμ έγινε τις δύο τελευταίες ημέρες αυτής της περιόδου στα "Morgan Sound Studios" του Λονδίνου.

Κατά την διάρκεια της πρώτης εβδομάδας ηχογραφήσεων, ο γαλλικός τηλεοπτικός σταθμός "ORTF" βιντεοσκόπησε τους Pink Floyd και πήρε συνεντεύξεις από τον Ντέιβιντ Γκίλμορ και τον Ρότζερ Γουότερς. Μετά το πέρας των ηχογραφήσεων, το συγκρότημα ζήτησε από την εταιρεία του να ονομάσει το σάουντρακ "*Obscured by Clouds*" και όχι "*La Vallée*", με την λύση να βρίσκεται και για την ταινία στον τίτλο "*La Vallée (Obscured by Clouds)*".

Ο δίσκος κυκλοφόρησε στις 2 Ιουνίου του 1972 και 13 ημέρες αργότερα στις Ηνωμένες Πολιτείες, σκαρφαλώνοντας στο # 1 των γαλλικών τσαρτ, το # 6 των βρετανικών και το # 46 των αντίστοιχων αμερικάνικων.

Τραγούδια του "*Obscured by Clouds*" που εκτελέστηκαν ζωντανά ήταν το ομώνυμο, το "*When You're In*" και το "*Childhood's End*", τα οποία συνοδεύονταν από μεγάλα ορχηστρικά μέρη που οι Pink Floyd αυτοσχεδίαζαν.

## Κατάλογος κομματιών
1. ***Obscured by Clouds*** (Gilmour, Waters) – 3:03
2. ***When You're In*** (Gilmour, Waters, Wright, Mason) – 2:30
3. ***Burning Bridges*** (Gilmour, Wright, Waters) – 3:29
4. ***The Gold It's in the...*** (Gilmour, Waters) – 3:07
5. ***Wot's... Uh the Deal?*** (Gilmour, Waters) – 5:08
6. ***Mudmen*** (Gilmour, Waters) – 4:20
7. ***Childhood's End*** (Gilmour) – 4:31
8. ***Free Four*** (Waters) – 4:15
9. ***Stay*** (Waters, Wright) – 4:05
10. ***Absolutely Curtains*** (Wright, Mapuga tribe) – 5:52

## Θέσεις τσαρτ

## Βραβεύσεις
***Obscured by Clouds*** *(άλμπουμ)*
Ηνωμένες Πολιτείες (*RIAA Certification*): Χρυσός
Ηνωμένο Βασίλειο (*BPI Certification*): Ασημένιος

## Μουσικοί
Το "*Obscured by Clouds*" ηχογραφήθηκε από τους εξής μουσικούς:
* **[[Ντέιβιντ Γκίλμορ]]** - φωνητικά, κιθάρα
* **[[Ρότζερ Γουώτερς]]** - φωνητικά, μπάσο
* **[[Ρίτσαρντ Ράιτ]]** - πλήκτρα, πιάνο
* **[[Νικ Μέισον]]** - τύμπανα, κρουστά, φωνητικά

## Παραπομπές


## Πηγές
* Obscured by Clouds - Pink Floyd | Songs, Reviews, Credits, Awards | AllMusic
* Pink Floyd - Obscured by Clouds | Sputnikmusic
* Obscured by Clouds Review | Pink Floyd
* Songfacts - List of songs by Pink Floyd

Κατηγορία:Δισκογραφία των Pink Floyd
Κατηγορία:Άλμπουμ του 1972
Γκοτζίλα Εναντίον Μπιολάντε

**Γκοτζίλα Εναντίον Μπιολάντε** (ゴジラvsビオランテ Gojira tai Biorante) είναι ιαπωνική ταινία επιστημονικής φαντασίας του 1989 σε σκηνοθεσία Kazuki Ohmori. Η ταινία είναι η συνέχεια του Γκοτζίλα 1985 αλλά και η δέκατη έβδομη ταινία της σειράς Γκοτζίλα. Αυτή είναι η πρώτη "Τέρας Εναντίον Τέρας" ταινία της δεύτερης σειράς Γκοτζίλα. Η ταινία κυκλοφόρησε απευθείας σε βίντεο στην Αμερική στις 25 Νοεμβρίου, 1992.

## Πλοκή
Ένας επιστήμονας συνδυάζει το DNA ενός τριαντάφυλλου με αυτό του Γκοτζίλα και δημιουργεί ένα γιγάντιο μεταλλαγμένο τέρας το Μπιολάντε. Όταν το τέρας δραπετεύσει από το εργαστήριο του επιστήμονα θα συναντήσει τον Γκοτζίλα, ο οποίος μόλις έχει επιστρέψει, και έτσι τα δύο τέρατα εισέρχονται σε μια μάχη θανάτου.

## Διανομή

## Ενδιαφέρουσες Πληροφορίες
*Τα Τανκς που πυροβολούν πυραύλους και λέιζερ δεν ήταν στο αρχικό σενάριο.
*Μια σειρά από Stop-motion animation με τον Γκοτζίλα να πολεμά το Μπιολάντε γυρίστηκαν, αλλά δεν χρησιμοποιήθηκαν στην ταινία γιατί δεν ταίριαζαν με τα ειδικά εφέ.
*Χρειάστηκαν πάνω από είκοσι μέλη του πληρώματος για να χειριστούν το Μπιολάντε στην τελική του μορφή.
*Τα πλάνα του Γκοτζίλα που κινείται στον ωκεανό γυρίστηκαν σε μια μεγάλη πισίνα.

## Box office
Το Γκοτζίλα Εναντίον Μπιολάντε πούλησε περίπου 2 εκατομμύρια εισιτήρια, κερδίζοντας $7,000,000 (ΗΠΑ).

## Εξωτερικοί σύνδεσμοι
*Γκοτζίλα Εναντίον Μπιολάντε στο Rotten Tomatoes
*Γκοτζίλα Εναντίον Μπιολάντε στο Wikizilla
*Γκοτζίλα Εναντίον Μπιολάντε στο Allmovie

## Παραπομπές


Κατηγορία:Ιαπωνικές ταινίες
Κατηγορία:Ταινίες του 1989
Κατηγορία:Ιαπωνόφωνες ταινίες
Κατηγορία:Ταινίες παραγωγής Toho
Κατηγορία:Ιαπωνικές ταινίες επιστημονικής φαντασίας
Κατηγορία:Ιαπωνικές ταινίες τρόμου
Κατηγορία:Ιαπωνικές ταινίες δράσης
Κατηγορία:Ταινίες σε παραγωγή Τομογιούκι Τανάκα
Κατηγορία:Godzilla (ταινίες)
Πέτρα Μίαντε

Η **Πέτρα Μαρία Μίαντε** (· γενν. 7 Μαρτίου 1970, Στοκχόλμη) είναι Σουηδή κωμικός, χορεύτρια και τηλεοπτική παρουσιάστρια. Μεγάλωσε στο Γκέτεμποργκ. Η Μίαντε είναι γνωστή για τους ρόλους που έχει παίξει στη Σουηδική τηλεόραση, αλλά και για διάφορα σόου που έχει παρουσιάσει. Το 2009 υπήρξε σημαντική χρονιά στην καριέρα της, καθώς παρουσίασε για πρώτη φορά το Melodifestivalen, τον Σουηδικό εθνικό τελικό για την επιλογή του τραγουδιού που θα εκπροσωπήσει τη χώρα στον Διαγωνισμό Τραγουδιού της Eurovision. Επίσης, ψηφίστηκε ως η καλύτερη γυναίκα Σουηδή κωμικός. Το 2013 παρουσίασε μόνη της τον διαγωνισμό στο Μάλμε μετά τη νίκη της Λορίν το 2012 στο Μπακού. Παρουσίασε επίσης την έκδοση του 2016 με τον νικητή της προηγούμενης χρονιάς, Μονς Σέλμερλεβ στη Στοκχόλμη. Παρουσίασε επίσης τον διαγωνισμό του 2024 στο Μάλμε μαζί με την Μαλίν Άκερμαν μετά τη δεύτερη νίκη της Λορίν το 2023 στο Λίβερπουλ.

## Παραπομπές


## Πηγές

* "Hon blir ny programledare | Melodifestivalen | Nöjesbladet | Aftonbladet". Aftonbladet.se. 2008-12-18. Retrieved 2012-08-08.
* "Petra Mede fick ledas av scenen | Melodifestivalen | Nöjesbladet | Aftonbladet". Aftonbladet.se. Retrieved 2012-08-08.
* "Petra Mede leder schlager-EM | Kultur | SvD" (in Swedish). Svd.se. 2013-01-28. Retrieved 2013-09-22.
* "Petra Mede to host Eurovision Song Contest 2013". ''EBU''. Retrieved 28 January 2013.
* "Petra Mede leder schlager-EM | Kultur | SvD" (in Swedish). Svd.se. 2013-01-28. Retrieved 2013-09-22.

## Εξωτερικοί σύνδεσμοι
* 
* Επίσημη ιστοσελίδα
* 

Κατηγορία:Σουηδοί δημοσιογράφοι
Κατηγορία:Σουηδοί χορευτές
Κατηγορία:Σουηδοί παρουσιαστές
Κατηγορία:Σουηδές ηθοποιοί τηλεόρασης
Κατηγορία:Διαγωνισμός Τραγουδιού Eurovision 2013
Κατηγορία:Διαγωνισμός Τραγουδιού Eurovision 2016
Συλλαλητήρια Τουρκοκυπρίων του 2011

Τα Συλλαλητήρια των Τουρκοκυπρίων το 2011 ήταν μια σειρά από συλλαλητήρια ενάντια στις πολιτικές που ασκούσε η Τουρκία πάνω στην Κύπρο, τα οποία έλαβαν χώρα στο κατεχόμενο μέρος της πρωτεύουσας της Κύπρου, Λευκωσίας. Η πρώτη διαμαρτυρία πραγματοποιήθηκε στις 28 Ιανουαρίου του 2011.

Μετά τις εχθρικές αντιδράσεις από την πλευρά του Τούρκου Πρωθυπουργού Ρετζέπ Ταγίπ Ερντογάν αλλά και της Τουρκικής κοινωνίας, οι Τουρκοκύπριοι οργάνωσαν δεύτερο και τρίτο συλλαλητήριο χρησιμοποιώντας το ίδιο όνομα, στις 2 Μαρτίου 2011 και 7 Απριλίου 2011. Ο μέσος όρος συμμετεχόντων για καθένα από τα συλλαλητήρια ήταν ανάμεσα στα 50.000-80.000 άτομα, λαμβάνοντας υπόψιν ότι ο πληθυσμός της ΤΔΒΚ είναι περίπου 294.000 σύμφωνα με τα στοιχεία της απογραφής, και καθιστώντας τα ως τα μεγαλύτερα συλλαλητήρια που πραγματοποιήθηκαν ποτέ από Τουρκοκύπριους μετά την κατάληψη.
	
Οι διαδηλωτές κουβαλούσαν σημαίες της Δημοκρατίας της Κύπρου μαζί με πανό που σύμφωνα με τα γραφόμενα σε αυτά απαιτούσαν την επανένωση του νησιού, αλλά και ταμπέλες που καταδίκαζαν την οικονομική, πολιτιστική και κοινωνική καταπίεση από την Τουρκία στους Τουρκοκύπριους. Στο τελευταίο συλλαλητήριο, πραγματοποιήθηκαν ανεπιτυχείς προσπάθειες για να κρεμαστεί η σημαία της Δημοκρατίας της Κύπρου πάνω στην Τουρκική πρεσβεία. Οι διαδηλώσεις επικρίθηκαν έντονα στην Τουρκία λόγω των επιθετικών συνθημάτων που έλαβαν χώρα εναντίον της Τουρκίας και της Τουρκικής εισβολής στην Κύπρο.

## Δες επίσης
* Αφρίκα (εφημερίδα)
* Λινοβάμβακοι

## Παραπομπές


Κατηγορία:Κυπριακό πρόβλημα
Κατηγορία:2011
Ο Ισοβίτης

***Ο Ισοβίτης*** είναι κόμικ του Αρκά. Δημοσιεύτηκε πρώτη φορά στην εφημερίδα *Η ΠΡΩΤΗ* το 1988 και συνέχισε να δημοσιεύεται μέχρι το 1990. Έχει γίνει και τηλεοπτική σειρά με μαριονέτες στην ελληνική τηλεόραση. Η σειρά περιγράφει τα γεγονότα σε μια φυλακή με βασικό χαρακτήρα έναν κατάδικο σε 622 χρόνια από δικαστική πλάνη. Τα βιβλία αρχικά εκδόθηκαν από τις εκδόσεις Ars Longa και Λιβάνη και σήμερα εκδίδονται από τις εκδόσεις Γράμματα.

## Πλοκή
Ένας κρατούμενος καταδικασμένος σε 622 χρόνια φυλακή, είναι έγκλειστος σε μια ελληνική φυλακή, που οι νόμοι της Χούντας εξακολουθούν να ισχύουν. Ο Ισοβίτης και όλοι οι κρατούμενοι στηρίζονται από ένα ποντίκι που ζεί στις φυλακές, τον Μοντεχρήστο που συμπεριφέρεται πολύ αλαζονικά. Όλοι οι κρατούμενοι μπαίνουν εξαιτίας του Μοντεχρήστου, σε περιπέτειες.

## Τεύχη

# *Κακές παρέες*
# *Ένα ποντίκι στη σούπα μου*
# *Γιατρέ, έχω ένα βάρος*
# *Ο θεός αγαπάει τον κλέφτη*

Αργότερα, κυκλοφόρησε και επίτομο.

## Τηλεοπτική σειρά

Μια τηλεοπτική σειρά με μαριονέτες βασισμένη στο κόμικ προβλήθηκε στο ET1 το 1990.
### Χαρακτήρες

#### Κεντρικοί
* Ο Ισοβίτης (Γιώργος Νινιός)- Πρωταγωνιστής, που έχει καταδικαστεί σε 622 χρόνια φυλακή. 
* Ο Μοντεχρήστος (Σοφία Βόσου) - Ο αρουραίος που φροντίζουν οι κρατούμενοι. 
* Ο Δεσμοφύλακας (Γιάννης Ευδαίμων)
* Ο Μάγειρας (Γιάννης Μποσταντζόγλου) - που φτιάχνει συσσίτιο που δεν τρώγεται και πάντα προκαλεί εξεγέρσεις.
* Ο Γιατρός - που κάνει λάθος διαγνώσεις

#### Άλλοι
* Ο Θανατοποινήτης (Μελλοθάνατος)- Που συνέχεια ακυρώνεται η εκτέλεσή του τελευταία στιγμή
* Ο απατημένος - Κλείστηκε στην φυλακή όταν έπιασε την γυναίκα του να τον απατά και σκότωσε τον εραστή της. Έκτοτε, έχει βάσιμες υποψίες ότι τον κερατώνει (Στο τέλος επαληθεύεται)
* Ο παπάς (Δημήτρης Λιγνάδης) - που δίνει κουράγιο στον θανατοποινήτη. 
* Ο καθαριστής - Κλείστηκε στην φυλακή επειδή σκότωσε την γυναίκα του, αφού γκρίνιαζε επειδή δεν την βοηθούσε στις δουλειές. 
* Ο Ασυνείδητος - Έχει σκοτώσει 102 άτομα και δεν μιλάει ποτέ, παρά μόνο γρυλίζει.
* Ο Δήμιος (Γιάννης Ευδαίμων)
* Ο Βασανισμένος
* Ο Ασθενής
* Ο Γέρος - Ηλικιωμένος κρατούμενος, ο οποίος-λόγω της προχωρημένης του ηλικίας-δεν θυμάται τον λόγο της φυλάκισης, παρά μόνον ότι ήταν 18 ετών όταν κλείστηκε.
* Η Κλημεντίνη

## Παραπομπές


Κατηγορία:Αρκάς
Κατηγορία:Τηλεοπτικές σειρές ΕΡΤ
Κεντρόσαυρος

Κεντρόσαυροι είναι ένα γένος στεγοσαυρίων δεινοσαύρων της Ύστερης Ιουρασικής περιόδου της Τανζανίας. Ανήκουν στο είδος Kentrosaurus aethiopicus, που ονομάστηκε και περιγράφηκε από τον Γερμανό παλαιοντολόγο Edwig Hennig το 1915.   

## Περιγραφή
Είχε μήκος περίπου 4,5 μέτρα ως ενήλικας και ζύγιζε περίπου 1 τόνο. Περπατούσε στα τέσσερα με ισιωμένα πίσω άκρα. Είχε μικρό ευλύγιστο κεφάλι για να καταναλώνει ευκολότερα φυτά. Είχε πιθανότατα διπλή σειρά από πλάκες στο λαιμό και σε όλη του τη ράχη. Στους γοφούς και στην ουρά, οι πλάκες αυτές έδιναν τη θέση τους σε αγκάθια. Τα μεγαλύτερα από αυτά βρίσκονταν στο τέλος της ουράς και χρησίμευαν ασφαλώς στην άμυνα του ζώου. Τα μηριαία οστά διέφεραν στα δύο φύλα, καθώς τα θηλυκά ήταν κατά πάσα πιθανότητα μεγαλύτερα από τα αρσενικά.   

## Ετυμολογία
Όταν ο Hennig ονόμαζε το νέο του δεινόσαυρο φρόντισε να συμπεριλάβει την δερμάτινη πανοπλία του στο γενικό όνομα. Από το ελληνικό *κέντρον* (αιχμή) και *σαύρος* (σαύρα), προσθέτοντας και τον ειδικό χαρακτηρισμό *aethiopicus* (αιθίωψ) για να τονίσει την προέλευση του από την Αφρική.

Κατηγορία:Στεγοσαυρίδες
Τζαμί Τζισταράκη

Το **Τζαμί Τζισταράκη** (ή Τζισδαράκη) είναι οθωμανικό τζαμί το οποίο κατασκευάστηκε το 1759 στην πλατεία Μοναστηρακίου, στο κέντρο της Αθήνας. Σήμερα λειτουργεί ως παράρτημα του Μουσείου Νεότερου Ελληνικού Πολιτισμού.

## Ιστορία
μικρογραφία|αριστερά|250px|Το Τζαμί Τζισταράκη από πιο κοντινή απόσταση.
Το τζαμί κατασκευάστηκε το 1759 από το βοεβόδα (Οθωμανό διοικητή) της Αθήνας, Μουσταφά Αγά Τζισταράκη. Σύμφωνα με την παράδοση, ο Τζισταράκης χρησιμοποίησε έναν από τους κίονες του Ναού του Ολυμπίου Διός για να φτιάξει ασβέστη για την κατασκευή του κτιρίου, αλλά είναι πιο πιθανό να χρησιμοποίησε έναν από τους κίονες της βιβλιοθήκης του Αδριανού που βρίσκεται δίπλα. Στο Χρονικό του Ανθίμου αναφέρεται ότι προήλθε από «μίαν κολόναν απ' εκείνας του Αδριανού», την οποία και ανατίναξαν. Αυτή η πράξη οδήγησε στην καθαίρεσή του από τους Τούρκους, καθώς θεωρήθηκε ιεροσυλία η οποία απελευθέρωσε κατάρες: μια επιδημία πανώλης τον επόμενο χρόνο αποδόθηκε σε αυτό το γεγονός.

Το τζαμί ήταν επίσης γνωστό ως Τζαμί του Κάτω Σιντριβανιού ή Τζαμί του Κάτω Παζαριού εξαιτίας της εγγύτητάς του στην αρχαία Αγορά. Κατά τη διάρκεια της Ελληνικής Επανάστασης του 1821, το κτίριο χρησιμοποιήθηκε σαν αίθουσα συνεδριάσεων για την τοπική δημογεροντία. Μετά την ανεξαρτησία της Ελλάδας χρησιμοποιήθηκε ποικιλοτρόπως: εκεί διεξάχθηκε χορός προς τιμήν του βασιλιά Όθωνα το Μάρτιο του 1834 και μετά χρησιμοποιήθηκε ως στρατώνας, φυλακή και αποθήκη.

Το 1915 ανακατασκευάστηκε εν μέρει υπό την επίβλεψη του αρχιτέκτονα Αναστάσιου Ορλάνδου και χρησιμοποιήθηκε για να στεγάσει το «Μουσείον Ελληνικών Χειροτεχνημάτων»· από το 1918 (μετονομάστηκε σε «Εθνικόν Μουσείον Κοσμητικών Τεχνών») μέχρι το 1973. Το 1966 έγιναν μετατροπές στο τζαμί ώστε να προσευχηθεί ο εξόριστος βασιλιάς της Σαουδικής Αραβίας Σαούντ.

Το 1973 η μόνιμη έκθεση και τα γραφεία του Μουσείου Ελληνικής Τέχνης μεταφέρθηκαν στην οδό Κυδαθηναίων 17, ενώ στο τζαμί παρέμεινε συλλογή κεραμικών τα οποία είχαν δωριθεί από τον Β. Κυριαζόπουλο. Το κτίριο υπέστη ζημιές από σεισμό το 1981 και άνοιξε πάλι για το κοινό το 1991.

Λέγεται ότι το τζαμί συνδέεται με την καταστροφή της δέκατης έβδομης κολώνας του Ναού του Ολυμπίου Διός (ο ναός είχε αρχικά 104, αλλά είχαν μείνει ελάχιστες με το πέρασμα των αιώνων), μια και ο Τζισταράκης έδωσε εντολή να την γκρεμίσουν προκειμένου να προμηθευτεί ασβέστη για το μαρμαροκονίαμα των τοίχων του τζαμιού. Μία άλλη εκδοχή, αναφέρει ότι γκρέμισαν κολώνα από την παρακείμενη ρωμαϊκή βιβλιοθήκη του Αδριανού.

Όπως και να 'χει, η πράξη αυτή προκάλεσε μεγάλες αντιδράσεις τόσο από τους Έλληνες όσο και τους Τούρκους. Πίστευαν δε τότε ότι κάθε αρχαία κολώνα που πέφτει απελευθερώνει και μία συμφορά που είναι από κάτω της και αυτό φέρνει «θανατικά» στους κατοίκους της. Έτσι, στον βανδαλισμό αυτής της κολώνας αποδόθηκε η επιδημία της πανούκλας που έπληξε την πόλη εκείνη τη χρονιά. Ο Τζισταράκης τιμωρήθηκε από τον Πασά του Ευρίπου, έχασε τον τίτλο του και διώχθηκε από την πόλη.

## Παραπομπές


## Εξωτερικοί σύνδεσμοι
* 

Κατηγορία:Οθωμανικά τζαμιά στην Ελλάδα
Κατηγορία:Διατηρητέα κτίρια στην Αθήνα
Ζηνόδοτος

Το **Ζηνόδοτος** είναι ανδρικό αρχαίο ελληνικό και ελληνιστικό όνομα που έφεραν οι εξής γραμματικοί:

* Ζηνόδοτος ο Εφέσιος (περίπου 325 - 260 π.Χ.), συγγραφέας, κριτικός του έργου του Ομήρου, ποιητής, διευθυντής της βιβλιοθήκης της Αλεξάνδρειας
* Ζηνόδοτος (στωικός), 150 π.Χ.
* Ζηνόδοτος (φιλόσοφος), τέλος του 5ου αιώνα, νεοπλατωνικός φιλόσοφος που έζησε στην Αθήνα

υπάρχουν και άλλοι γραμματικοί με το όνομα Ζηνόδοτος.
Λεσνήκ

Η **Λεσνήκ** (*[[σερβικά]] : Lesnik*) ήταν ένας βυζαντινός οχυρωμένος οικισμός στα Βαλκάνια σε άγνωστη σήμερα θέση στην σημερινή Σερβία, η οποία αναφέρεται από τον Κωνσταντίνο Πορφυρογέννητο. 

Ο Πορφυρογέννητος την αναφέρει ανάμεσα στους οχυρωμένους οικισμούς των Σλάβων που είχαν επικοίση τα παράλια της Αδριατικής.

Η τοποθεσία της είναι άγνωστη, αλλά έχει συνδεθεί με τις σημερινές :
** Το τοπωνύμιο Λιεσνίτσα 
* Στα Ντέρντεντα , Βοσνία και Ερζεγοβίνη 
* Στην Τούζλα, Βοσνία και Ερζεγοβίνη 
* Στο Κούσεβο, Σερβία 
** Το τοπωνύμιο Λεσνίτσα
* Στην Λοζνίτσα, Σερβία
* Στο Ποντουίεβο, Κοσσυφοπέδιο
** Το τοπωνύμιο Λεζνίτσα 
* Στο Τργκοβίστε, Σερβία 

## Παραπομπές


Κατηγορία:Οικισμοί της Βυζαντινής Αυτοκρατορίας
Κατηγορία:Μεσαιωνική ιστορία της Σερβίας
Κατηγορία:Αρχαίες πόλεις στη Σερβία
Πολιορκία του Μαντζικέρτ (969 ή 970)

Η **Πολιορκία του Μαντζικέρτ (969 ή 970)** ήταν μία μάχη που έγινε το 969 ή 970, οι αρμενικές πηγές λένε το 417 έτος των Αρμενίων. Αντίπαλοι ήταν ο Βυζαντινός στρατός και οι κάτοικοι του Μαντζικέρτ που αποτελούσε έδρα του αμηρά των Καϊσίκων.

Στρατηγός των βυζαντινών ήταν ο Βάρδας Σκληρός ο οποίος αναφέρεται ότι πολιόρκησε την πόλη με μεγάλο στρατό και την κυρίευσε. Μετά ο Σκληρός έδωσε εντολή και γκρεμίστηκαν τα τείχη της. Το 976 όταν και ξέσπασε στάση υπό τον Βάρδα Σκληρό οι Αρμένιοι με αρχηγό τον Μπάτ αμηρά του Ενφρκερτ και του  Χλατ επανακατέλαβε την πόλη. 

## Πηγές
* 

Κατηγορία:Πολιορκίες της Βυζαντινής Αυτοκρατορίας
Κατηγορία:Βυζαντινή Αρμενία